OpenLLM-France/wikimedia huggingface dataset:
# Eugene Debs

Eugene Victor Debs (Terre Haute, Indiana, AEB, 1855eko azaroaren 5a - Elmhurst, Illinois, AEB, 1926ko urriaren 20a) estatubatuar politikaria izan zen. AEBetako langile mugimendua sustatu zuen eta American Railway Union (ARU), Industrial Workers of the World (IWW) eta AEBetako Alderdi Sozialistaren lider izan zen. AEBetan sozialisten emaitza hoberenak berarekin lortu ziren, 1912an.

## Biografia

Eugene Victor Debs Terre Hauten jaio zen, Indianan, AEBn, 1855eko azaroaren 5ean. Hamalau urterako etxetik joana zen, trenbideetan lan egiteko eta berehala erakarri zuen sindikalismoak. Estatubatuar Burdinbideetako Sindikatuko lehendakari, arrakasta handiko greba zuzendu zuen 1894an Great Northern Railroad trenbide konpainiaren aurka. Bi hilabete geroago, preso hartu zuten Woodstockeko kartzelan Chicagoko Pullman konpainiaren aurka egindako greba zela-eta. 125.000 sindikalistek utzi zuten lana eta milaka soldadu eta polizia saiatu ziren hura hausten. Bi astetan, 12 pertsona behintzat hil ziren eta trenbideetako jabetza handiak geratu ziren suntsituta. Grebak porrot egin zuen eta Debs eta beste ARUko buruzagiak atxilo hartu zituzten. Kartzelan ezagutu zuen gero kongresista izango zen Victor Berger sozialista eta honek erakutsi zizkion Karl Marxen ideiak eta sozialismoa. Atera bezain pronto, Debsek bere burua sozialista aldarrikatu zuen.
Asko baino lehenago, Alderdi Sozial Demokrata sortu zuen, 1901ean AEBko Alderdi Sozialista izango zena. Behin eta berriro aurkeztu zen lehendakaritzara (1904, 1908, 1912 eta 1920an) azkenekoan 915.000 boto jaso zituelarik. 1918az geroztik, kartzelan zegoen, 10 urteko kartzela-zigorra ezarri baitzioten I. MGren aurka egoteagatik. Sedizio salaketapean, 1921ean Warren G. Hardingek askatu arte egon zen atxilo.
1926ko urriaren 20an, kartzelan garatutako bihotzeko gaixotasunak hil zuen Debs Elmhursten, Illinoisen.

## Erreferentziak

* ↑ http://www.diariovasco.com/20090404/opinion/articulos-opinion/pragmatismo-nacionalismo-20090404.html
* ↑ http://www.abc.es/elecciones-estados-unidos/abci-eugene-debs-gran-paria-socialista-estados-unidos-antes-bernie-sanders-201602110345_noticia.html
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q334993
* Multimedia: Eugene V. Debs / Q334993
# Charles Jones

Charles Martin "Chuck" Jones (Spokane, Washington, 1912ko irailaren 21a - Newport Beach, Kalifornia, 2002ko otsailaren 22a) Estatu Batuetako zinemagilea izan zen.
Marrazki bizidunak egin dituen zinemagile nagusietakoa da, Bugs Bunny untxi ospetsuaren sortzaileetariko bat, bai eta Koiotea eta Hankarina marrazki bizidun telesaila ospetsuaren sortzailea ere. Harenak dira Duck ahatea, Silvestre katua, Porky zerria, Txori Bidelaria eta beste. Tex Avery eta Fritz Frelengekin batera, Warner Bros konpainiako marrazkilari garrantzitsuena izan zen urte luzez.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312657
* Multimedia: Chuck Jones / Q312657
# David Rockefeller

David Rockefeller, Sr. (New York, 1915eko ekainaren 12a - ib., 2017ko martxoaren 20a) estatubatuar finantzaria izan zen, John D. Rockefellerren semea.
Harvard eta Chicagoko unibertsitateetan egin zituen ikasketak. 1946an New Yorkeko Chase National Banken sartu zen, eta hango lehendakariorde izendatu zuten handik hiru urtera. Banku hark 1955ean Bank of Manhattan Companyrekin bat egin eta Chase Manhattan Bank sortu zenean (gerora, 1969an, Chase Manhattan Corporation izena hartu zuen), Rockefellerrek finantza-etxe horretako lehendakariordetza eskuratu zuen. 1961ean, berriz, Chase Manhattango zuzendari izendatu zuten, eta zuzendari orokorra eta lehendakaria izan zen 1969. urteaz gero, 1981. urtean erretiroa hartu zuen arte.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q11239
* Multimedia: David Rockefeller / Q11239
# James Jones (idazlea)

    Artikulu hau idazleari buruzkoa da; beste esanahietarako, ikus «James Jones».
James Jones (Robinson, Illinois, 1921eko azaroaren 6a - Southampton, New York, 1977ko maiatzaren 9a) Estatu Batuetako idazlea izan zen.
Estatu Batuetako armadako kide izan zen, eta Ozeano Bareko hegoaldean egindako lanagatik saritu zuten. Soldadu zen garaiko gertaerak dira Jonesen lanen gai nagusia; From Here to Eternity, Japoniako Pearl Harborreko erasoaren ondorengo garaiari buruzkoa, da horren adierazgarri nagusia (zinemara eraman zuen Fred Zinnemannek 1953an). Jonesen beste zenbait lan: Some Came Running (Batzuk lasterka datoz), The Pistol (Pistola), The Thin Red Line (Lerro gorri fina), eta abar.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q462629
# Mel Ferrer

Mel Ferrer, jaiotzez izenez Melchor Gastón Ferrer (1917ko abuztuaren 25a, Elberon, New Jersey – 2008ko ekainaren 2a, Santa Barbara, Kalifornia) estatubatuar aktore bat izan zen.

## Filmografia

* 1949: Lost Boundaries
* 1950: Born to Be Bad
* 1951: The Brave Bulls
* 1952: Rancho notorious
* 1952: Scaramouche
* 1953: Knights of the Round Table
* 1953: Saadia
* 1953: Lilí
* 1954: Proibito
* 1955: Elena et les Hommes
* 1955: Oh... Rosalinda!
* 1956: War and peace
* 1957: The Vintage
* 1957: The Sun Also Rises
* 1958: Fräulein d'Henry Koster
* 1959: The World, the Flesh and the Devil
* 1960: L'Homme à femmes
* 1960: Il sangue e la rosa
* 1961: The Hands of Orlac
* 1962: The Longest Day
* 1964: The Fall of the Roman Empire
* 1966: El Greco
* 1973: Columbo: Telesailaren 2. denboraldia. 5. atala: Requiem for a Falling Star. Pertsonaia: Jerry Parks
* 1974: The Antichrist
* 1975: Brannigan
* 1976: Il Corsaro Nero
* 1977: Eating alive
* 1978: Guyana: Crime of the Century
* 1981: Mille milliards de dollars
* 1981: Lili Marleen
* 1986: Peter the Great (Telefilma)

## Kanpo estekak

* Mel Ferrer aktorearen IMDBko fitxa irakurgai (Ingelesez)
* Mel Ferrer aktorearen jarraitzaileen webgunea (Ingelesez)
* Datuak: Q333475
* Multimedia: Mel Ferrer / Q333475
# Jack Kirby

Jack Kirby (Jacob Kurtzberg jaioa, New York, 1917ko abuztuaren 28a - Thousand Oaks, 1994ko otsailaren 6a) estatubatuar komikigilea izan zen, batik bat superheroien marrazkigile artean nagusia. Stan Leerekin batera 1960ko hamarkadan Marvel Comicsen pertsonai nagusiak sortu zituen, tartean Lau Izugarriak, Thor, The Avengers edo X-Men, generoaren Zilarrezkoa Aroari hasiera emanez.

## Erreferentziak

* ↑ García, Santiago. (2007-8-4). «La estela de la Edad de Plata» ABC: 46..
* Datuak: Q311607
* Multimedia: Jack Kirby / Q311607
# Tura Satana

Tura Luna Pascual Yamaguchi (Hokkaidō, Japonia, 1938ko uztailaren 10a - Reno, Nevada, Ameriketako Estatu Batuak, 2011ko otsailaren 4a) Tura Satana bezela ezagunagoa, aktore eta dantzari japoniar-estatubatuarra izan zen. Russ Meyerren 1965eko Faster, Pussycat! Kill! Kill! filmeko Varla paperagatik ezagunagoa.
Japoniarraz gain eskoziar, irlandar, filipinar eta txeiene jatorriak zituen. Chicago mendebaldeko auzo batean hazi zen italiar, judu eta poloniar jatorriko etorkinez inguratuta, Bigarren Mundu Gerraren ondorioz japoniar jatorriko etorkinentzako eraiki zen Manzanar kontzentrazio-esparrura (Lone Pine, Kalifornia) eraman zituzten arte. Ikasle eta kirolari ona omen zen, hala ere beti istiluetan zebilenez aita karatea eta aikidoa erakusten hasi zitzaion 7 urterekin. 9 urte zituela mutil talde batek bortxatu zuen eta bortxatzaileak ez ziren zigortuak izan.
13 urte zituela bere gurasoek ezkontza prestatu zioten 17 urteko mutil-lagunarekin. 15 urte zituenean ohartu ziren eskolan ezkondurik zegoela eta ez zioten ikasketekin jarraitzen utzi. Blues kantari eta bainu jantzien modelo gisa ere ibili zen Los Angelesen. Harol Lloydentzat bilutsik posatu zuen Harold Lloyd's Hollywood Nudes in 3D lanerako, artean Lloydek ez omen zekien adin txikikoa zenik. Filmetan lan egin beharko lukeela esan zion oso fotogenika zelako. Chicagora bueltatu zen bere gurasoen etxera eta dantzari gisa hasi zen lanean. Lortutako arrakasta zela eta hiriz hiri hasi zen dantzari exotiko gisa konpainia batean. 19 urte zituela haurdun geratu bazen ere dantzan jarraitu zuen ia erditu arte.
Zenbait telebistako saiotan parte hartu zuen eta gero zinera pasa zen, hasieran Dean Martin eta Elizabeth Montgomery protagonista zituen Who's Been Sleeping in My Bed? filmean dantzari gisa agertu zen eta ondoren Irma la Douce filmean emagaldu baten papera egin zuen Jack Lemmon eta Shirley Maclainekin. Azken filma honetan lanean ari zela Russ Meyerren dei bat jasotzen du Faster, Pussycat! Kill! Kill! filmean paper nagusian lan egiteko. Meyerren pelikulak bere garaian izugarrizko arrakastarik izan ez bazuen ere gaur egun kultuzko filmean bihurtu da. Ondoren etorriko ziren The Astro-Zombies (1969) eta The Doll Squad (1974). Film honen ondoren maitale ohi batek tirokatua izan zen eta hortik aurrera ahanzturan eroriko zen zinemagintza munduan.
Ospitale batean lan egin zuen, erizaintza ikasi ondoren. Istripu baten ondorioz bizkarrean hainbat ebakuntza egin behar izan zizkioten. Polizia erretiratu batekin ezkondu zen.
Bihotzekoak jota hil zen 2011an, Reno, Nevadan.

## Erreferentziak

* ↑ Interview with Tura Satana. 2012movies.
* Datuak: Q260869
* Multimedia: Tura Satana / Q260869
# Abdulhamid I.a

Abdulhamid I.a ( 1725eko martxoaren 20a – 1789ko apirilaren 7a) Otomandar Inperioaren 27. sultana.
Ahmed III.aren (1703–30) semea izan zen, eta bere anaia Mustafa III.a (1757–74) oinordetu zuen 1774ko urtarrilaren 21ean, eta agintean egon zen 1789a arte.

## Biografia

Otomandar errege-etxeetan ohitura zen bezala, Abdulhamid giltzapetua egon zen bizitzako lehenengo 43 urteak, bere lehengusuek (Mahmut I.ak eta Osman III.ak) eta anaiak (Mustafa III.ak) agintzen zuten bitartean. Giltzapetua egon zen bitartean, bere amak (Rabia Semi-k) hezi zuen.
Anaia hiltzean, tronua oinordetu zuen eta baita Errusiaren aurkako gerra bat ere. Gerra hori otomandarrentzat kaltegarria izan zen, eta azkenean, Küçük Kaynarca-ko ituna sinatu behar izan zuten, Krimea, Moldavia eta Valakia galduz (1774).
Administrazioa, armada eta hezkuntza berritzen saiatu zen. Finantzak onbideratu zituen, jenizaroen errolda bat egin zuen, eta itsas armada hobetu zuen. Matxinada ugari gainditu zituen, batez ere, Egiptokoa (1786-87).
1787an berriro ekin zitzaion Errusiaren aurkako gerrari, baina oraingoan, Austriaren laguntzarekin. Suediak eta Prusiak gatazkan parte hartu bazuten ere, laguntza txikia eman zuten. Otomandarrek bolada batean gogor egin arren, 1788an Otxakov hiria galdu zuten. Lau hilabete geroago Abdul Hamid hil egin zen 64 urte zituela.
Nahiz eta porrot ugari izan zituen, otomandarrek estimu handia zioten Abdul Hamidi, bere izaera baketsu eta erlijiosoagatik. Hori dela-eta, "santu" ezizena irabazi zuen.

## Familia

* Emazteak: Ayse Sine-perver, Haseki, Hatice Ruh-xa, Huma Xa, Ayse, Binnaz, Dilpezir, Mehtabe, Misl-i Na-yab, Mu'teber, Nevres, eta Mihriban
* Semeak: Mustafa IV.a (1807–08), Mahmut II.a (1808–39), Murat, Nusret, Mehmet, Ahmet, eta Solima.
* Alabak: Esma, Emine, Rabia, Saliha, Alimsah, Durusehvar, Fatma, Meliksah, Hibetullah eta Zekiye.

## Genealogia

Zuhaitz genealogikoa :
Ayşe Athermelik Dürrüşehvar Hanım
Esma Sultan
Mustafa IV.a
Mehmed IV.a
Ahmed III.a
Saliha Sultan
Emetullah Rabia Gülnuş Sultan
Abdul Hamid I.a
Rabia Şermi Kadin
Mihrimah Sultan
Abdulmezid I.a
Mahmud II.a
Atiye Sultan
Hibetullah Sultan
Adile Sultan
Abdulaziz I.a :
* Datuak: Q170707
* Multimedia: Abdül Hamid I / Q170707
# Carlos Larrañaga

Carlos Larrañaga Ladrón de Guevara (1937ko martxoaren 11, Bartzelona – 2012ko abuztuaren 30a, Benalmádena, Malagako probintzia) kataluniar aktore bat izan zen.
Aktore familia batean jai eta hazi izan zen, ama María Fernanda Ladrón de Guevara aktorea eta aita Pedro Larrañaga aktorea izan zituelarik, Amparo Rivelles aktorearen anaia ere bazen.

## Filmografia hautatua

* Los muertos no se tocan, nene (2012)
* Malditos sean! (2011)
* Sangre de mayo (2008)
* Luz de domingo (2007)
* Bienvenido a casa (2006)
* Tiovivo c. 1950 (2004)
* Atraco a las 3... y media (2003)
* Pesadilla para un rico (1996)
* Las verdes praderas (1979)
* Escuela de enfermeras (1969)
* El extraño viaje (1964)
* Ha llegado un ángel (1961)
* Melocotón en almíbar (1960)
* El pequeño coronel (1960)
* A sangre fría (1959)
* Quince bajo la lona (1959)
* Un vaso de whisky (1958)
* The Pride and the Passion (1957)
* Pequeñeces... (1950)
* Alma de Dios (1941)

## Kanpo estekak

* Carlos Larrañaga aktorearen IMDBko fitxa irakurgai (Ingelesez)
* Carlos Larrañaga aktorearen biografia irakurgai. (Gaztelaniaz)
* Datuak: Q2913443
# Vasili Smyslov

Vasili Vasilievitx Smyslov (errusieraz: Васи́лий Васи́льевич Смысло́в) (Mosku, 1921eko martxoaren 24a – ibidem, 2010eko martxoaren 27a) xakeko Nazioarteko Maisu Handia, Munduko xake txapelduna 1957tik 1958ra.
8 aldiz izan zen Munduko Xake Txapelketako hautagai (1948, 1950, 1953, 1956, 1959, 1965, 1983, eta 1985). Bitan berdindu zuen Sobietar Batasuneko xake-txapelketako lehenengo postuan, eta guztira, 17 domina irabazi ditu Xake Olinpiadetan (orain arte beste inork lortu ez duena). Gainera, Taldekako Europako Xake Txapelketan bost aldiz parte hartu du, non urrezko 10 domina irabazi zituen. 1950ean FIDEk Nazioarteko Maisu Handi izendatu zuen.
1960 eta 1970eko hamarkadetan, goi-mailako txapelketetan aritu zen arrakasta handiz. 1991ean senior mailako munduko lehen txapelduna izan zen, eta oraindik, senior mailako Munduko Xake Txapelketa eta Munduko Xake Txapelketa absolutua irabaztea lortu duen gizonezko jokalari bakarra da.
Nahiz eta ikusmen-arazoak izan, XXI. mendean xake-problemak sortzen aritu zen.
Xakelaria izateaz gain abeslari gisa ere nabarmendu zen. Baritono ahotsa zuen eta opera abeslari izaten saiatu zen, baina 1950an Bolxoi antzokirako sarrera proba ezin izan zuenean gainditu, xakeari eman zion lehentasuna.
Moskun hil zen, 2010eko martxoaren 27an.

## Liburuak

* Vasili Smyslov (2003) Smyslov's Best Games, Volume 1: 1935-1957 (Moravian Chess Publishing House)
* Vasili Smyslov (2003) Smyslov's Best Games, Volume 2: 1958-1995 (Moravian Chess Publishing House)
* Vasili Smyslov (1997) Endgame Virtuoso (Cadogan)
* Vasili Smyslov (1995) Smyslov's 125 Selected Games (Everyman Chess)
* Grigory Levenfish eta Vassili Smyslov (1971) Rook Endings (Batsford Edition)

## Kanpo estekak

* (Ingelesez) Vasili Smyslovi buruzko informazioa FIDEren wbgunean
* (Ingelesez) Chessgames
* (Ingelesez) Vasili Smyslovi elkarrizketa
* Datuak: Q104148
* Multimedia: Vassily Smyslov / Q104148
# Phyllis Diller

Phyllis Ada Driver (Lima, Ohio, 1917ko uztailaren 17a - Los Angeles, 2012eko abuztuaren 20a), Estatu Batuetako aktore eta umorista izan zen.

## Filmografia

Film luzeak:
* Splendor in the Grass (1961)
* The Fat Spy (1966)
* Boy, Did I Get a Wrong Number! (1966)
* Eight on the Lam (1967)
* Silent Treatment (1968) (amaitu gabe)
* The Private Navy of Sgt. O'Farrell (1968)
* Did You Hear the One About the Traveling Saleslady? (1968)
* Mad Monster Party (1967) (voice)
* The Adding Machine (1969)
* The Sunshine Boys (1975)
* A Pleasure Doing Business (1979)
* Pink Motel (1982)
* Doctor Hackenstein (1988)
* Pucker Up and Bark Like a Dog (1990)
* The Nutcracker Prince (1990) (ahotsa)
* The Boneyard (1991)
* Wisecracks (1992) (dokumentala)
* The Perfect Man (1993)
* Happily Ever After (1993) (ahotsa)
* The Silence of the Hams (1994)
* A Bug's Life (1998) (ahotsa)
* The Debtors (1999)
* The Nuttiest Nutcracker (1999) (ahotsa)
* Everything's Jake (2000)
* The Last Place on Earth (2002)
* Hip! Edgy! Quirky! (2002)
* Bitter Jester (2003) (dokumentala)
* Motocross Kids (2004)
* West from North Goes South (2004)
* Goodnight, We Love You (2004) (dokumentala)
* The Aristocrats (2005) (dokumentala)
* Madman Muntz: American Maverick (2005) (dokumentala)
* Who Killed the Electric Car? (2006) (dokumentala)
* Unbeatable Harold (2006)
* Forget About It (2006)
* Celebrity Art Show (2008) (dokumentala)
* Blaze of Glory (2008) (ahotsa)
* You Know the Face (2009) (dokumentala)
* Looking for Lenny (2009) (dokumentala)
* How to Live Forever (2009) (dokumentala)
* I Am Comic (2010) (dokumentala)
Film laburrak:
* Rowan & Martin at the Movies (1968)
* The Lion Roars Again (1975)
* Datuak: Q230512
* Multimedia: Phyllis Diller / Q230512
# Hank Snow

Clarence Eugene "Hank" Snow (1914ko maiatzak 9-1999ko abenduak 20) country estatubatuar (kanadarra jaiotzez) abeslari bat izan zen.
Bere karreran zehar 70 single baino gehiago izan zituen Billboarden 1950 eta 1980 artean, horien artean lehen postura iritsi ziren "I'm Moving On", "The Golden Rocket", "I Don't Hurt Anymore", "Let me go, Lover!", "I've Been Everywhere" eta "Hello, Love", baita top teneko beste hit batzuk ere. Kanadako Country Musikaren Ospearen Aretoko eta Kanadako Musikaren Ospearen Aretoko kide da.

## Elvis

Grand Ole Opryn sarri agertzen zela eta, 1954an zuzendariak Elvis Presley gazte bati eskenategian agertzen utz ziezaiotela konbentzitu zituen. Snowk Presley bere irekiera ekitaldean erabili zuen Colonel Tom Parker bezala sararaziz.

## Oinordekoak

Elvis Presley, The Rolling Stones, Ray Charles, Ashley MacIsaac, Johnny Cash eta Emmylou Harrisek, beste batzuen artean, Snowren eragina jaso dute.

## Diskografia
### Single gonbidatuak

* Datuak: Q648366
* Multimedia: Hank Snow / Q648366
# Gene Roddenberry

Eugene Gene Wesley Roddenberry (1921eko abuztuaren 19a, El Paso, Texas – 1991ko urriaren 24a, en Chicago, Illinois) estatubatuar zinema zuzendari, gidoigile eta ekoizlea izan zen, nazioartean zientzia fikziozko telesailak sortzeagatik ezaguna: haien guztien artean ospetsuena Star Trek da.

## Kanpo estekak

* Gene Roddenberryren miresleen webgunea (Ingelesez)
* Gene Roddenberryren IMDBko fitxa irakurgai (Ingelesez)
* Datuak: Q191716
* Multimedia: Gene Roddenberry / Q191716
# Tom Clancy

Thomas Leo Tom Clancy, Jr. (1947ko apirilaren 12a, Baltimore, Maryland – 2013ko urriaren 1a, Baltimore, Maryland) estatubatuar idazle eta eleberrigile bat izan zen.
Nagusiki CIAko Jack Ryan agentea protagonista duten bere eleberriei esker ezaguna da, horietako batzuk Hollywoodeko filma ospetsu bilakatu direlarik.

## Idazlanak

* The Hunt for Red October
* Red Storm Rising
* The Cardinal of the Kremlin
* Clear and Present Danger
* The Sum of All Fears
* Without Remorse
* Submarine
* Debt of Honor
* Armored Cav
* Fighter Wing
* Executive Orders
* Marine
* SSN
* Into the Storm with General Fred Franks
* Airborne
* Rainbow Six
* Carrier
* Every Man a Tiger with General Chuck Horner
* Red Rabbit
* Teeth of the Tiger
* Battle Ready
* Datuak: Q105167
* Multimedia: Tom Clancy / Q105167
# René Pleven

René Pleven (Rennes, 1901eko apirilaren 15a - Paris, 1993ko urtarrilaren 13a) frantses politikaria izan zen. De Gaullek gidatzen zuen erresistentzian parte hartu zuen, eta ekuatore aldeko Afrikako gobernurako idazkari izendatu zuten (1940). Diputatu izan zen (1944-1973) eta ministerioko kargu garrantzitsuak bete zituen. Erresistentziako Batasun demokratiko eta sozialistako buruzagi izan zen 1947-1953 urteetan, eta bi aldiz izan zen gobernuburu (1950-1951 eta 1951-1952). IV. Errepublikako azken Kanpo Arazoetako ministroa izan zen (1958). Justiziako ministroa izan zen 1969-1973 urteetan, eta Bretainiako Kontseiluko lehendakari 1974-1976 bitartean. L'avenir de la Bretagne ("Bretainiaren etorkizuna") obra idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/12/1 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q314545
* Multimedia: René Pleven / Q314545
# Misao Okawa

Misawo Okawa (japonieraz: 大川 ミサヲ, Ōkawa Misao, Tenma, Japonia, 1898ko martxoaren 5a - Higashisuyoshi-ku, Japonia, 2015eko apirilaren 1a) ehunurtekodun emakume japoniarra izan zen.
117 urte eta 27 egun bizi izan zen.

## Ikus, gainera

* Bizirik dauden munduko pertsonarik zaharrenen zerrenda

## Erreferentziak

* Datuak: Q3818116
# Martin Landau

Martin Landau (Brooklyn, AEB, 1928ko ekainaren 20a - Los Angeles, 2017ko uztailaren 15a) Ameriketako Estatu Batuetako aktore bat izan zen. 1950eko hamarkadan hasi zuen bere lana, Alfred Hitchcocken North by Northwest (1959) filmean. Telebistako Mission: Impossible eta Space: 1999 telesailetan peper garrantzitsuak izan zituen.
Landauk bere lehenengo Golden Globea eta Gizonezko bigarren aktore onenaren Oscar Sariaren nominazioa jaso zuen Tucker: The Man and His Dream (1988) filmagatik; bere bigarren nominazioa Crimes and Misdemeanors (1989) filmagatik izan zen. Ed Wood filmean (1994) Bela Lugosiren interpretazioarengatik Gizonezko bigarren aktore onenaren Oscar Saria jaso zuen, baita Golden Globea ere. Bere azken urteetan Hollywoodeko Actors Studioko arduraduna izan zen.
* Datuak: Q294641
* Multimedia: Martin Landau / Q294641
# Edward Donnall Thomas

Edward Donnall "Don" Thomas (Mart, Texas, AEB, 1920ko martxoaren 15a - Seattle, 2012ko urriaren 20a) estatubatuar medikua izan zen.

## Biografia

Bostongo Brigham Erietxean hasi zen lanean, hematologo gisa. Onkologian espezializatu zen, hezur-muineko transplantean bereziki: 1956an egin zuen aurrenekoa. 1990ean Medikuntzako eta Fisiologiako Nobel saria jaso zuen, Joseph Murrayrekin batera, gizakien organo- eta zelula-transplanteez egindako aurkikuntzengatik, urteetan organo-transplantearen arrakasta galarazi zuen eragozpen nagusia (gorputzak organo berria arbuiatzea, alegia) gainditzea lortu baitzuten bi zientzialariok.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q310485
* Multimedia: E. Donnall Thomas / Q310485